《和野渡家园杂兴》
宋代·卫宗武

谁谓野烧生，恶草不须薙。
为萧易成丛，滋蔓或布地。
不别小人易，恐昧前贤意。
舞茵含晴曛，经带摇轻吹。
拂拂来野香，萋萋动幽思。
坐对一庭芳，煮茶消午睡。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。